บันทึกรายงานการประชุมสภาองค์การบริหารส่วนตำบลโป่งนก

สมัยประชุม สมัยสามัญ สมัยที่ 3 ครั้งที่ 1 ประจำปี 2561

วันที่ 8 สิงหาคม 2561

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสำลี เศรษฐาวงษ์ | รองประธานสภาฯ |  |  ลา |
| 2 | นางจงจิต อุดมชัย | สมาชิกสภา หมู่ที่ 1 |   |  ลา |
| 3 | นายอ๋อย พบโชค | สมาชิกสภา หมู่ที่ 2 | อ๋อย พบโชค |  |
| 4 | นายแฉล้ม เย็นจันทึก | สมาชิกสภา หมู่ที่ 2 | แฉล้ม เย็นจันทึก |  |
| 5 | นายธนัตถ์ ภิรมย์ภักดี | สมาชิกสภา หมู่ที่ 3 | ธนัตถ์ ภิรมย์ภักดี |  |
| 6 | นายประยวน วงปัญญา | สมาชิกสภา หมู่ที่ 3 | ประยวน วงปัญญา |  |
| 7 | นายสมเกียรติ อาสาสู้ | สมาชิกสภา หมู่ที่ 4 | สมเกียรติ อาสาสู้ |  |
| 8 | นางสาวนภาภรณ์ แสงชนะ | สมาชิกสภา หมู่ที่ 4 |  |  ลา |
| 9 | นายบุดดี โพธิ์จันทร์ | สมาชิกสภา หมู่ที่ 5 | บุดดี โพธิ์จันทร์ |  |
| 10 | นายสัญญา บัวสอน | สมาชิกสภา หมู่ที่ 5 | สัญญา บัวสอน |  |
| 11 | นายยรรยง แจ้งไพร | สมาชิกสภา หมู่ที่ 6 | ยรรยง แจ้งไพร |  |
| 12 | นายประยุทธ์ อุชี | สมาชิกสภา หมู่ที่ 6 | ประยุทธ์ อุชี |  |
| 13 | นายอนงค์ ราชเจริญ | สมาชิกสภา หมุ่ที่ 7 | อนงค์ ราชเจริญ |  |
| 14 | นายทองหล่อ อุทธิสินธิ์ | สมาชิกสภา หมู่ที่ 8 | ทองหล่อ อุทธิสินธิ์ |  |
| 15 | นางสุภิญญา พงษ์บุบผา | สมาชิกสภา หมู่ที่ 8 | สุภิญญา พงษ์บุบผา |  |
| 16 | นายศักดา ไชยตะลุน | สมาชิกสภา หมู่ที่ 9 | ศักดา ไชยตะลุน |  |
| 17 | นายสวี สูงขุนทด | สมาชิกสภา หมู่ที่ 9 | นายสวี สูงขุนทด |  |
| 18 | นางสมพร สาจันทร์ | สมาชิกสภา หมู่ที่ 10 | สมพร สาจันทร์ |  |
| 19 | นางสีเขียว เดียนกระโทก | สมาชิกสภา หมู่ที่ 10 | สีเขียว เดียนกระโทก |   |
| 20 | นายสอิ้ง อ่อนศรี | สมาชิกสภา หมู่ที่ 11 |  |  ลา |
| 21 | นายหล่อ ปิ่นนาค | สมาชิกสภา หมู่ที่ 11 | หล่อ ปิ่นนาค |  |
| 22 | นายทองสุข แหล่แก่น | สมาชิกสภา หมู่ที่ 12 | ทองสุข แหล่แก่น |  |
| 23 | นายวิลัย มะไลไธสง | สมาชิกสภา หมู่ที่ 13 | วิลัย มะไลไธสง |  |
| 24 | นางสำราญ ผุยดี | สมาชิกสภา หมู่ที่ 13 | สำราญ ผุยดี |  |
| 25 | นายสุพัฒน์ ทองอันชา | สมาชิกสภา หมู่ที่ 14 | สุพัฒน์ ทองอันชา |  |
| 26 | นายอนุศร บรรดาศักดิ์ | สมาชิกสภา หมู่ที่ 14 | อนุศร บรรดาศักดิ์ |  |
| 27 | นายอภิชัย คะเซ็นแก้ว | ประธานสภาฯ |  | ลา |
| 28 | นางคำมี คึขุนทด | สมาชิกสภา หมู่ที่ 15 | คำมี คึขุนทด |  |
| 29 | ว่าที่ร้อยตรีโฆสิต ตั้งตรงไพโรจน์ | เลขานุการสภาฯ | โฆสิต ตั้งตรงไพโรจน์ |  |

ณ ห้องประชุมที่ทำการองค์การบริหารส่วนตำบลโป่งนก

ผู้มาประชุม

ผู้เข้าร่วมประชุม

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายณัฐวัฒน์ ด้ายรินรัมย์ | นายก | ณัฐวัฒน์ ด้ายรินรัมย์ |  |
| 2 | นายดำรงค์ จงคล้ายกลาง | รองนายก | ดำรงค์ จงคล้ายกลาง |  |
| 3 | นายเชน แก้วลัดดา | รองนายก | เชน แก้วลัดดา |  |
| 4 | นายพิสิษ จิตรสมบูรณ์ | เลขานุการนายก | พิสิษ จิตรสมบูรณ์ |  |

จำนวนผู้ที่มาประชุม 24 คน

จำนวนผู้ไม่มาประชุม 5 คน

จำนวนผู้เข้าร่วมประชุม 4 คน

เริ่มประชุม เวลา 10.00 น.

เมื่อถึงเวลาประชุมเลขานุการสภาฯ เชิญสมาชิกสภาเข้าห้องประชุม เพื่อตรวจสอบจำนวนผู้เข้าร่วมประชุม และเชิญประธานสภาดำเนินการประชุมสภาต่อไป

ระเบียบวาระที่ 1 เรื่องแจ้งให้ที่ประชุมทราบ

ว่าที่ร้อยตรี โฆสิต ตั้งตรงไพโรจน์

เลขานุการสภาฯ - เนื่องจากวันนี้ท่านประธานสภาและรองประธานสภาติดธุระสำคัญ จึงไม่สามารถเดินทางมาประชุม ในวันนี้ ได้ เพื่อให้การดำเนินการประชุมสภาองค์การบริหารส่วนตำบลโป่งนก สมัยสามัญ สมัยที่ 3 ครั้งที่ 1 ดำเนินการต่อไปได้จึงต้องทำการคัดเลือกประธานสภาชั่วคราว ตามระเบียบกระทรวงมหาดไทย ว่าด้วย ข้อบังคับประชุมสภาท้องถิ่น พ.ศ.2547 (แก้ไขเพิ่มเติมฉบับที่ 2 พ.ศ.2554 ) หมวด 2 การประชุม ข้อ 26 เมื่อ ถึงกำหนดเวลานัดประชุมและสมาชิกท้องถิ่น มาครบองค์ประชุมแล้วแต่ไม่มีประธานสภาท้องถิ่น และรอง ประธานสภาท้องถิ่น หรือมีแต่ไม่อยู่ในที่ประชุมหรืออยู่แต่ไม่สามารถปฎิบัติหน้าที่ได้ ให้สมาชิกสภาท้องถิ่นผู้มี อายุมากที่สุด ซึ่งอยู่ในที่ประชุมคราวนั้น เป็นประธานที่ประชุมคราวนั้น โดยให้เสนอชื่อและลงคะแนนด้วยวิธี ยกมือ ถ้าในระหว่างการเลือกนั้น ประธานสภาท้องถิ่นหรือรองประธานสภาท้องถิ่นแล้วแต่กรณี เข้ามาในที่ ประชุมและยอมปฎิบัติหน้าที่ ก็ให้ระงับการเลือกนั้นเสียหรือถ้าเลือกแล้วก็ให้ผู้ได้รับเลือกเป็นอันพ้นหน้าที่ และ นำ และนำความในข้อ 7 และข้อ 8 มา ใช้บังคับโดยอนุโลม ขอเชิญท่านหล่อ ปิ่นนาค สมาชิกสภาฯ หมู่ที่ 11 ซึ่งเป็นผู้ที่อาวุโสสูงสุดทำหน้าที่ประธานสภาฯ ครับ

นายหล่อ ปิ่นนาค

สมาชิกสภา ม.11 - กระผมขอขอบคุณสมาชิกสภาทุกท่าน ที่ให้เกียรติกระผมเป็นประธานสภาดำเนินการคัดเลือกประธาน ชั่วคราว เพื่อให้การประชุมสภาฯ สมัยสามัญ ที่ 3 ครั้งที่ 1 ประจำปี 2561 เป็นไปด้วยความเรียบร้อยและ เป็นไปตามระเบียบกระทรวงมหาดไทย ว่าด้วยข้อบังคับประชุมสภาท้องถิ่น พ.ศ.2547 (แก้ไขเพิ่มเติมฉบับที่ 2 พ.ศ.2554 )กระผมขอเชิญสมาชิกสภาฯ เสนอผู้ที่จะมาประธานสภาชั่วคราวในครั้งนี้ครับ

นายประยุท อุชี

สมาชิกสภา ม.6 - กระผมขอเสนอนายยรรยง แจ้งไพร สมาชิกสภา หมู่ที่ 6 เป็นประธานสภาชั่วคราว

 ผู้รับรอง

 1) นายศักดิ์ดา ไชตะลุน สมาชิกสภา หมู่ที่ 9

 2) นายธนัตถ์ ภิรมย์ภักดี สมาชิกสภา หมู่ที่ 3

นายบุดดี โพธิ์จันทร์

สมาชิกสภา ม.5 - กระผมขอเสนอนายทองหล่อ อุทธิสินธิ์ สมาชิกสภา หมู่ที่ 8 เป็นประธานสภาชั่วคราว

 ผู้รับรอง

 1) นายอนงค์ ราชเจริญ สมาชิกสภา หมู่ที่ 7

 2) นายสุพัฒน์ ทองอันชา สมาชิกสภา หมู่ที่ 14

นายหล่อ ปิ่นาค

ประธานสภา - เมื่อมีผู้เสนอสมาชิกสภา เพื่อให้เป็นประธานสภาชั่วคราว จำนวน 2 ท่าน จึงต้องดำเนินการลงมติเพื่อ คัดเลือกผู้จะมาเป็นประธานสภาชั่วคราวโดยการยกมือขึ้นเหนือศรีษะ และจะขอมติคัดเลือกครั้งละ 1 ท่าน ท่านแรก นายยรรยง แจ้งไพร สมาชิกสภา หมู่ที่ 6 ขอเชิญทุกท่านยกมือครับ

มติที่ประชุม - เห็นชอบ 10 เสียง

 ไม่เห็นชอบ 12 เสียง

 งดออกเสียง - เสียง

นายหล่อ ปิ่นาค

ประธานสภา - ลำดับต่อไปนายทองหล่อ อุทธิสินธิ์ สมาชิกสภา หมู่ที่ 8 ขอเชิญทุกท่านยกมือครับ

มติที่ประชุม - เห็นชอบ 12 เสียง

 ไม่เห็นชอบ 10 เสียง

 งดออกเสียง - เสียง

 ผลการลงมติการลงคะแนนคัดเลือกประธานสภาชั่วคราว มีมติให้นายทองหล่อ อุทธิสินธิ์ เป็นประธานสภา ชั่วคราว กระผมขอเชิญท่านได้ดำเนินการประชุมสภาสมัยสามัญ ที่ 3 ครั้งที่ 1 ประจำปี 2561 ต่อไป

นายทองหล่อ อุทธิสินธิ์

ประธานสภาชั่วคราว – กระผมขอขอบคุณสมาชิกสภาทุกท่าน ที่ไว้วางใจให้กระผมได้ปฎิบัติหน้าที่ประธานสภาชั่วคราว ในครั้ง

ว่าที่ร้อยตรี โฆสิต ตั้งตรงไพโรจน์

เลขานุการสภาฯ - เนื่องในวันที่ 12 สิงหาคม 2561 เป็นวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ ใน รัชกาลที่ 9 ขอเชิญสมาชิกสภาทุกท่านร่วมพิธีวางพานพุ่ม เพื่อแสดงถึงความจงรักภักดีต่อสถาบันพระ มหากษัตริย์ ณ หอประชุมอำเภอเทพสถิต เวลา 08.00 น. การแต่งกายชุดขาวพระราชทาน

ที่ประชุม - รับทราบ

**ระเบียบวาระที่ 2 เรื่อง รับรองรายงานการประชุม**

นายทองหล่อ อุทธิสินธิ์

ประธานสภาชั่วคราว – รายงานการประชุมสภาองค์การบริหารส่วนตำบลโป่งนก สมัยสามัญ ที่ 2 ครั้งที่ 1 ประจำปี 2561 เมื่อ วันที่ 15 พฤษภาคม 2561 ที่ผ่านมาตามที่ได้ส่งเอกสารให้สมาชิกสภาทุกท่านไปแล้วนั้น ขอให้ทุกท่านได้อ่าน ทบทวน อีกรอบ เนื้อหาถูกต้องครบถ้วนหรือไม่

ที่ประชุม - เนื้อหาและรายละเอียดครบถ้วนถูกต้อง

นายทองหล่อ อุทธิสินธิ์

ประธานสภาชั่วคราว – หากไม่มีท่านใดทักท้วง เนื้อหาบันทึกรายงานการประชุมสภาองค์การบริหารส่วนตำบลโป่งนก

 สมัยสามัญ ที่ 2 ครั้งที่ 1 ครบถ้วนแล้ว กระผมขอมติเพื่อรับรองบันทึกรายงานการประชุมสภา สมัยสามัญ ที่ 2 ครั้งที่ 1 ประจำปี 2561

มติที่ประชุม - มีมติรับรองเป็นเอกฉันท์บันทึกรายงานการประชุมสภา สมัยสามัญ ที่ 2 ครั้งที่ 1 ประจำปี 2561 เมื่อวันที่ 15 พฤษภาคม 2561

**ระเบียบวาระที่ 3 เรื่องเพื่อพิจารณา**

 - ญัตติ การพิจารณาร่างข้อบัญญัติงบประมาณรายจ่ายองค์การบริหารส่วนตำบลโป่งนก ประจำปี 2562

 วาระที่ 1 ขั้นรับหลักการ

นายทองหล่อ อุทธิสินธ์

ประธานสภาชั่วคราว – ตามที่ท่านนายกองค์การบริหารส่วนตำบลโป่งนก เป็นผู้เสนอร่างข้อบัญญัติงบประมาณรายจ่าย ประจำปี พ.ศ.2562 และก่อนที่จะดำเนินการขอให้ท่านเลขานุการสภา ชี้แจงระเบียบและกฎหมายวิธีการจัดทำงบประมาณและขั้นตอนการพิจารณา ให้ที่ประชุมทราบ

ว่าที่ร้อยตรี โฆสิต ตั้งตรงไพโรจน์

เลขานุการสภา - เรียนท่านประธานสภา คณะผู้บริหาร ท่านสมาชิกสภาทุกท่าน ในระเบียบวาระที่ 3 เรื่องการพิจารณาร่างงบประมาณรายจ่ายประจำปี พ.ศ.2562 ขององค์การบริหารส่วนตำบลโป่งนก ผมขอชี้แจงระเบียบกฎหมายที่เกี่ยวข้อง ดังนี้

 1) ระเบียบกระทรวงมหาดไทยว่าด้วย การจัดทำแผนพัฒนาขององค์กรปกครองส่วนท้องถิ่น

 พ.ศ.2548 ข้อ 25 ให้องค์กรปกครองส่วนท้องถิ่นใช้แผนพัฒนาท้องถิ่นเป็นกรอบในการจัดทำงบประมาณรายจ่ายประจำปี และงบประมาณรายจ่ายเพิ่มเติม รวมทั้งวางแนวทาง เพื่อให้มีการปฎิบัติให้บรรลุวัตถุประสงค์ตามโครงการที่กำหนดไว้ในแผนพัฒนาท้องถิ่น

 2) ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 ข้อ 22 ให้หัวหน้าหน่วยงานจัดทำงบประมาณการรายรับ และประมาณการรายจ่ายและหัวหน้าหน่วยงานคลังรวบรวมรายงานการเงินและสถิติต่างๆ ของทุกหน่วยงาน เพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ ข้อ 23 ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไขงบประมาณในชั้นต้น แล้วเสนอต่อคณะผู้บริหารท้องถิ่น เมื่อคณะผู้บริหารท้องถิ่นได้พิจารณาอนุมัติให้ตั้งงบประมาณยอดใดเป็นงบประมาณประจำปีแล้วให้เจ้าหน้าที่งบประมาณรวบรวม และจัดทำร่างงบประมาณรายจ่าย เสนอต่อคณะผู้บริหารท้องถิ่นอีกครั้งหนึ่ง เพื่อคณะผู้บริหารท้องถิ่นได้นำเสนอต่อสภาท้องถิ่น ภายในวันที่ 15 สิงหาคม

 3) ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 ข้อ 45 (วรรคสาม) ญัตติร่างข้อบัญญัติที่ประชุมสภาท้องถิ่นพิจารณาเป็น 3 วาระ โดยญัตติร่างข้อบัญญัติงบประมาณจะพิจารณา 3 วาระรวดเดียวไม่ได้และในการพิจารณาวาระที่ 2 ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

 ข้อ 47 ในการพิจารณาญัตติร่างข้อบัญญัติวาระที่ 1 ให้ที่ประชุมสภาท้องถิ่นปรึกษาในหลักการแห่งร่างข้อบัญญัติ และลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปรายห้ามไม่ให้ลงมติก่อนที่สมาชิกสภาท้องถิ่นได้อภิปรายเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติ วาระที่ 1 สภาท้องถิ่นอาจจะให้คณะกรรมการสภาท้องถิ่นพิจารณาก่อนรับหลักการก็ได้

 ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาต้องกำหนด ระยะเวลาเสนอคำแปรญัตติต่อคณะกรรมการแปรญัตติด้วย

 ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่งผู้บริหารท้องถิ่นหรือสมาชิกสภาท้องถิ่นผู้ใดเห็นควรแก้ไขเพิ่มเติมร่างข้อบัญญัติ ก็ให้เสนอคำแปรญัตติล่วงหน้าเป็นหนังสือโดยให้แปรญัตติเป็นรายข้อและเสนอต่อประธานสภาคณะกรรมการแปรญัตติในกรณีที่สมาชิกสภาท้องถิ่นเป็นผู้แปรญัตติต้องมีสมาชิกสภาท้องถิ่นรับรองเช่นเดียวกับการเสนอญัตติ

 ข้อ 50 เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและลงมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมง ก่อนวันประชุมพิจารณาเว้นแต่กรณีพิจารณาเป็นการด่วน

 ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงาน หรือชี้แจงข้อสงสัยต่างๆ เกี่ยวกับรายงานนั้น

 ข้อ 51 ในการพิจารณาร่างข้อบัญญัติวาระที่ 2 ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติหรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่อง ในสาระสำคัญที่ประชุมสภาท้องถิ่นจะลงมติให้ส่งปัญหานั้นไปให้ คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้วการต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้ ถ้าขัดแย้งหรือข้อบกพร่องตามวรรค 3 เกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรค 3 ก็ได้เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรค 3 แล้วให้ประธานสภาท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุมเว้นแต่กรณีต้องพิจารณาเป็นการด่วนในการประชุมต่อวาระที่ 2 ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

ที่ประชุม - รับทราบ

นายทองหล่อ อุทธิสินธิ์

ประธานสภาชั่วคราว – ต่อไปขอเรียนเชิญท่านนายกองค์การบริหารส่วนตำบลโป่งนก นำเสนอร่างงบประมาณรายจ่ายประจำปี พ.ศ.2562 ต่อที่ประชุม

นายณัฐวัฒน์ ด้ายรินรัมย์

นายก - เรียนท่านประธานสภา สมาชิกสภาทุกท่าน ในโอกาสนี้ถึงเวลาที่ผู้บริหารองค์การบริหารส่วนตำบลโป่งนก จะเสนอร่างข้อบัญญัติงบประมาณรายจ่ายประจำปี ต่อสภาองค์การบริหารส่วนตำบลโป่งนก ซึ่งมีรายละเอียดสถานการณ์คลัง ตลอดจนหลักการและนโยบายการดำเนินการในปีงบประมาณ พ.ศ.2562 ดังต่อไปนี้

 ในปีงบประมาณ พ.ศ.2561 ณ วันที่ 30 มิถุนายน 2561 องค์การบริหารส่วนตำบลโป่งนกมีสถานะ

 การเงิน ดังนี้

 1. สถานะการคลัง

 1.1.1 เงินฝากธนาคาร จำนวน 41,815,214.52 บาท

 1.1.2 เงินสะสม จำนวน 2,187,239.94 บาท

 1.1.3 เงินทุนสำรองเงินสะสม จำนวน 16,089,169.18 บาท

 1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน – โครงการ รวม 0 บาท

 1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน – โครงการ รวม 0 บาท

 1.2. เงินกู้คงค้าง จำนวน 0 บาท

 2. การบริหารงบประมาณ ในปีงบประมาณ 2561

 (1) รายรับจริง จำนวน 23,441,951.38 บาท ประกอบด้วย

 หมวดภาษีอากร จำนวน 159,062 บาท

 หมวดค่าธรรมเนียม ค่าปรับ และใบอนุญาต จำนวน 17,160 บาท

 หมวดรายได้จากทรัพย์สิน จำนวน 23,668 บาท

 หมวดรายได้จากสาธารณูปโภคและการพาณิชย์ จำนวน 6,300 บาท

 หมวดรายได้เบ็ดเตล็ด จำนวน 0 บาท

 หมวดรายได้จากทุน จำนวน 0 บาท

 หมวดภาษีจัดสรร จำนวน 9,639,266.08 บาท

 หมวดเงินอุดหนุนทั่วไป จำนวน 13,601,495.30 บาท

 (2) เงินอุดหนุนที่รัฐบาลให้โดยระบุวัตถุประสงค์ จำนวน 9,715,037.54 บาท

 (3) รายจ่ายจริง จำนวน 37,623,133.78 บาท ประกอบด้วย

 งบกลาง จำนวน 10,729,220.90 บาท

 งบบุคลากร จำนวน 8,637,300 บาท

 งบดำเนินงาน จำนวน 12,918,112.88 บาท

 งบลงทุน จำนวน 2,153,500 บาท

 งบรายจ่ายอื่น จำนวน 0 บาท

 งบเงินอุดหนุน จำนวน 3,185,000 บาท

 (4) รายจ่ายเงินอุดหนุนที่รับบาลให้โดยระบุวัตถุประสงค์ จำนวน 0 บาท

 (5) รายจ่ายจากเงินสะสม จำนวน 0 บาท

 (6) รายจ่ายที่จ่ายเงินทุนสำรองเงินสะสม จำนวน 0 บาท

 ประมาณการรายรับ ประจำปีงบประมาณ 2562 มีดังนี้

 รายได้จัดเก็บเอง

 หมวดภาษีอากร ประมาณการ 317,000 บาท

 หมวดค่าธรรมเนียม ค่าปรับ และใบอนุญาต ประมาณการ 56,000 บาท

 หมวดรายได้จากทรัพย์สิน ประมาณการ 200,000 บาท

 หมวดรายได้จากสาธารณูปโภคและการพาณิชย์ ประมาณการ 255,000 บาท

 หมวดรายได้เบ็ดเตล็ด ประมาณการ 60,000 บาท

 รวมรายได้จัดเก็บเอง ประมาณการ 888,000 บาท

 หมวดภาษีจัดสรร ประมาณการ 21,612,000 บาท

 หมวดเงินอุดหนุนทั่วไป ประมาณการ 38,000,000 บาท

 รวมรายได้ทั้งสิ้น ประมาณการ 60,500,000 บาท

|  |
| --- |
| **คำแถลงงบประมาณ** |
| **ประกอบงบประมาณรายจ่ายประจำปีงบประมาณ พ.ศ. 2562** |
|  |
| **รายจ่าย** | **รายจ่ายจริงปี 2560** | **ประมาณการ ปี 2561** | **ประมาณการ ปี 2562** |
| **จ่ายจากงบประมาณ** |   |   |   |
|   | งบกลาง | 18,857,205.60 | 18,569,000.00 | 17,750,000.00 |
|   | งบบุคลากร | 10,697,451.00 | 15,779,040.00 | 15,653,820.00 |
|   | งบดำเนินงาน | 14,043,074.00 | 17,009,860.00 | 19,056,180.00 |
|   | งบลงทุน | 3,974,180.00 | 3,891,600.00 | 2,900,000.00 |
|   | งบรายจ่ายอื่น | 13,000.69 | 0.00 | 0.00 |
|   | งบเงินอุดหนุน | 5,645,000.00 | 5,120,500.00 | 5,140,000.00 |
| **รวมจ่ายจากงบประมาณ** | **53,229,911.29** | **60,370,000.00** | **60,500,000.00** |
| **รวม** | **53,229,911.29** | **60,370,000.00** | **60,500,000.00** |

|  |  |
| --- | --- |
|  | **คำแถลงงบประมาณ** |
| **ประจำปีงบประมาณ พ.ศ.2562** |
| องค์การบริหารส่วนตำบลโป่งนก |
| อำเภอเทพสถิต จังหวัดชัยภูมิ |
|  |  |   |
|  |  |  |  |  |  |
|  | **รายรับจริง ปี 2560** | **ประมาณการ ปี 2561** | **ประมาณการ ปี 2562** |
| **รายได้จัดเก็บเอง** |   |   |   |
|   | หมวดภาษีอากร | 136,650.05 | 310,000.00 | 317,000.00 |
|   | หมวดค่าธรรมเนียม ค่าปรับ และใบอนุญาต | 29,022.00 | 38,000.00 | 56,000.00 |
|   | หมวดรายได้จากทรัพย์สิน | 366,742.09 | 200,000.00 | 200,000.00 |
|   | หมวดรายได้จากสาธารณูปโภคและการพาณิชย์ | 53,715.00 | 250,000.00 | 255,000.00 |
|   | หมวดรายได้เบ็ดเตล็ด | 285,200.00 | 60,000.00 | 60,000.00 |
| **รวมรายได้จัดเก็บเอง** | **871,329.14** | **858,000.00** | **888,000.00** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** |   |   |   |
|   | หมวดภาษีจัดสรร | 23,180,927.83 | 21,512,000.00 | 21,612,000.00 |
| **รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** | **23,180,927.83** | **21,512,000.00** | **21,612,000.00** |
| **รายได้ที่รัฐบาลอุดหนุนให้องค์กรปกครองส่วนท้องถิ่น** |   |   |   |
|   | หมวดเงินอุดหนุนทั่วไป | 35,437,335.01 | 38,000,000.00 | 38,000,000.00 |
| **รวมรายได้ที่รัฐบาลอุดหนุนให้องค์กรปกครองส่วนท้องถิ่น** | **35,437,335.01** | **38,000,000.00** | **38,000,000.00** |
| **รวม** | **59,489,591.98** | **60,370,000.00** | **60,500,000.00** |

 เพื่อใช้ในการดำเนินงานตามนโยบายของคณะผู้บริหาร ที่ได้วางแผนพัฒนาองค์การบริหารส่วนตำบลโป่งนก ผมขอเสนอร่างข้อบัญญัติงบประมาณรายจ่ายประจำปีงบประมาณ พ.ศ.2562 เพื่อสมาชิกสภาพิจารณาเห็นชอบ โดยมีรายละเอียดตามร่างข้อบัญญัติงบประมาณรายจ่ายฯ ที่ได้แจกจ่ายให้กับสมาชิกสภาล่วงหน้าไปแล้ว ดังนั้นผมจึงขออธิบายโดยมีรายละเอียดดังนี้ ฯลฯ นั้น

นายทองหล่อ อุทธิสินธิ์

ประธานสภาชั่วคราว – ตามที่ท่านนายกองค์การบริหารส่วนตำบลโป่งนก ได้ชี้แจงรายละเอียดของงบประมาณเสร็จเรียบร้อยแล้ว

 ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 หมวด 3 ว่าด้วย ญัตติ ข้อ 47 ในการพิจารณาร่างข้อบัญญัติวาระที่ 1 ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งข้อบัญญัตินั้นหรือไม่ หากมีสมาชิกสภาท้องถิ่นประสงค์ที่จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควร ดังนั้นมีสมาชิกสภาท่านใด ประสงค์จะอภิปรายหรือซักถามอีกหรือไม่

ที่ประชุม - ไม่มี

นายทองหล่อ อุทธิสินธิ์

ประธานสภาชั่วคราว – เมื่อไม่มีสมาชิกสภา ท่านใดจะอภิปรายผมขอปิดการอภิปราย ซึ่งตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 หมวด 5 ข้อ 65 วรรคแรก ถ้าไม่มีผู้ใดจะอภิปรายต่อไปให้ถือว่าเป็นการปิดอภิปราย ฯลฯ วรรคสอง เมื่อปิดอภิปรายแล้วให้ประธานสภาท้องถิ่นเสนอให้ที่ประชุมลงมติ ต่อไปเป็นการขอมติที่ประชุมในวาระที่ 1 ขั้นรับหลักการ ซึ่งขณะนี้มีจำนวนสมาชิกสภาองค์การบริหารส่วนตำบลโป่งนก อยู่ในห้องประชุมจำนวน 23 ท่าน ถือว่าครบองค์ประชุม เมื่อครบองค์ประชุม ผมจึงขอมติที่ประชุมสภาแห่งนี้ สมาชิกท่านใดเห็นควรรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2562 โปรดยกมือขึ้น

มติที่ประชุม - มีมติเอกฉันท์รับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2562

 เวลา 11.47 น.

 รับหลักการ จำนวน 22 เสียง

 ไม่รับหลักการ จำนวน - เสียง

 งดออกเสียง จำนวน - เสียง

นายทองหล่อ อุทธิสินธิ์

ประธานสภาชั่วคราว – เมื่อสภาองค์การบริหารส่วนตำบลโป่งนก มีมติรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2562 ในกระบวนการขั้นตอนต่อไปคือการพิจารณาคัดเลือกคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2562

ระเบียบวาระที่ 3 เรื่องเพื่อพิจารณา

 เรื่อง การพิจารณาคัดเลือกคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2562

นายทองหล่อ อุทธิสินธิ์

ประธานสภาชั่วคราว – การพิจารณาคัดเลือกคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2562 ตามที่สภาองค์การบริหารส่วนตำบลโป่งนก ได้มีมติรับหลักการแห่งร่างข้อบัญญัติงบประมาณรายจ่ายประจำปี พ.ศ.2562 ในระเบียบวาระที่ 1 แล้วนั้น เพื่อให้เป็นไปตามระเบียบว่าด้วยข้อบังคับการประชุมสภาท้องถิ่น พ.ศ.2547 ข้อ 105 จะต้องมีการพิจารณาคัดเลือกคณะกรรมการแปรญัตติร่างข้อบัญญัติ ดังนั้นผมขอให้ท่านเลขานุการสภา ชี้แจงระเบียบกฎหมายที่เกี่ยวข้องให้ท่านสมาชิกสภาทราบต่อไป

ว่าที่ร้อยตรีโฆสิต ตั้งตรงไพโรจน์

เลขานุการสภา - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 ข้อ 103 คณะกรรมการสภาท้องถิ่น มี 2 ประเภท คือ

 1) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่า 3 คนแต่ไม่เกิน 7 คน

 2) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น มี จำนวนไม่น้อยกว่า 3 คนแต่ไม่เกิน 7 คน

 ข้อ 105 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรม การสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่น ฯลฯ (3) คณะกรรมการแปรญัตติร่างข้อบัญญัติ

 ข้อ 106 กรรมการสภาท้องถิ่นพ้นจากหน้าที่เมื่อ

 (1) ลาออก โดยยื่นหนังสือลาออกต่อประธานสภาท้องถิ่น

 (2) ตาย

 (3) สมาชิกภาพของสมาชิกสภาท้องถิ่นของผู้นั้นสิ้นสุดลง

 (4) เลือกคณะกรรมการสภาท้องถิ่นขึ้นใหม่หรืองานที่ได้รับมอบหมายเสร็จสิ้นลง

 (5) สภาท้องถิ่นมีมติให้พ้นจากหน้าที่

 ข้อ 107 ภายใต้ข้อบังคับ 103 วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณีในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่า 2 คน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง การเสนอชื่อให้เสนอได้ไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตาม ข้อ 12 มาบังคับใช้โดยอนุโลม

ว่าที่ร้อยตรีโฆสิต ตั้งตรงไพโรจน์

เลขานุการสภา - ตามที่ผมได้ชี้แจงหลักเกณท์และระเบียบให้ที่ประชุมทราบแล้ว ต่อไปขอให้ที่ประชุมพิจารณาคัดเลือกคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2562 ว่าจะมีคณะกรรมการแปรญัตติจำนวนกี่ท่าน คือไม่น้อยกว่า 3 คนแต่ไม่เกิน 7 คน และเห็นควรเป็นคณะกรรมการสามัญหรือคณะกรรมการวิสามัญ ขอเชิญเสนอพร้อมผู้รับรองอย่างน้อย 2 คน

นายยรรยง แจ้งไพร

สมาชิกสภา ม.6 - ขอเสนอว่าคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2562 ควรเป็นคณะกรรมการสามัญ และคณะกรรมการแปรญัตติควรมีจำนวน 5 คน

 ผู้รับรอง

 1) นายประยุท อุชี สมาชิกสภา หมู่ที่ 6

 2) นายทองสุข แหล่แก่น สมาชิกสภา หมู่ที่ 12

ว่าที่ร้อยตรีโฆสิต ตั้งตรงไพโรจน์

เลขานุการสภา – ตามที่ท่านยรรยง แจ้งไพร สมาชิกสภา หมู่ที่ 6 เสนอและมีผู้รับรองจำนวน 2 ท่าน ถูกต้องตามระเบียบมีสมาชิกสภาท่านใดเห็นเป็นอย่างอื่นหรือไม่ ถ้าไม่มีผมขอมติที่ประชุมสมาชิกสภา เห็นควรให้มีคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2562 เป็นกรรมการสามัญ และมีจำนวน 5 ท่านโปรดยกมือ

มติที่ประชุม - เห็บชอบให้มีคณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ.2562 เป็นกรรมการสามัญ และมีจำนวน 5 ท่าน

 เห็นชอบ 22 เสียง

 ไม่เห็นชอบ - เสียง

 งดออกเสียง - เสียง

ว่าที่ร้อยตรีโฆสิต ตั้งตรงไพโรจน์

เลขานุการสภา - ต่อไปเป็นการเสนอชื่อบุคคลที่จะเป็นคณะกรรมการแปรญัตติ งบประมาณรายจ่ายประจำปีงบประมาณพ.ศ.2562 ขอเชิญสมาชิกสภานำเสนอได้ พร้อมกับผู้รับรองจำนวน 2 ท่าน โดยจะให้เสนอคณะกรรมการแปรญัตติทีละคน เริ่มจากคนที่ 1

นายธนัตถ์ ภิรมย์ภักดี

สมาชิกสภา หมู่ที่ 3 - เสนอนายอ๋อย พบโชค สมาชิกสภา หมู่ที่ 2

 ผู้รับรอง

 1) นายอนงค์ ราชเจริญ สมาชิกสภา หมู่ที่ 7

 2) นายแฉล้ม เย็นจันทึก สมาชิกสภา หมู่ที่ 2

นายสัญญา บัวสอน

สมาชิกสภา หมู่ที่ 5 - เสนอนายบุดดี โพธิ์จันทร์ สมาชิกสภา หมู่ที่ 5

 ผู้รับรอง

 1) นายศักดิ์ดา ไชตะลุน สมาชิกสภา หมู่ที่ 9

 2) นายทองสุข แหล่แก่น สมาชิกสภา หมู่ที่ 12

นายสุพัฒน์ ทองอันชา

สมาชิกสภา หมู่ที่ 14 - เสนอนายสมเกียรติ อาสาสู้ สมาชิกสภา หมู่ที่ 4

 ผู้รับรอง

 1) นายประยวน วงษ์ปัญญา สมาชิกสภา หมู่ที่ 3

 2) นายสัญญา บัวสอน สมาชิกสภา หมู่ที่ 5

นายสมเกียรติ อาสาสู้

สมาชิกสภา หมู่ที่ 4 - เสนอนายสุพัฒน์ ทองอันชา สมาชิกสภา หมู่ที่ 14

 ผู้รับรอง

 1) นายวิลัย มะไลไธสงค์ สมาชิกสภา หมู่ที่ 13

 2) นางคำมี คึขุนทด สมาชิกสภา หมู่ที่ 15

นายอนุศร บรรดาศักดิ์

สมาชิกสภา หมู่ที่ 14 - เสนอนายอนงค์ ราชเจริญ สมาชิกสภา หมู่ที่ 7

 ผู้รับรอง

 1) นายยรรยง แจ้งไพร สมาชิกสภา หมู่ที่ 6

 2) นางสมพร สาจันทร์ สมาชิกสภา หมู่ที่ 10

ว่าที่ร้อยตรีโฆสิต ตั้งตรงไพโรจน์

เลขานุการสภา - เมื่อได้คณะกรรมการแปรญัตติฯ ครบทั้ง 5 ท่าน ซึ่งประกอบไปด้วย

 นายอ๋อย พบโชค สมาชิกสภา หมู่ที่ 2

 นายบุดดี โพธิ์จันทร์ สมาชิกสภา หมู่ที่ 5

 นายสมเกียรติ อาสาสู้ สมาชิกสภา หมู่ที่ 4

 นายอนงค์ ราชเจริญ สมาชิกสภา หมู่ที่ 7

 นายสุพัฒน์ ทองอันชา สมาชิกสภา หมู่ที่ 14

 ผมขอแจ้งให้ท่านสมาชิกสภาองค์การบริหารส่วนตำบลโป่งนก ผู้ที่ประสงค์จะเสนอคำแปรญัตติสามารถยื่นคำแปรญัตติต่อคณะกรรมการแปรญัตติ เพื่อให้คณะกรรมการฯได้ตั้งแต่บัดนี้ จนถึงวันอังคารที่ 17 เดือนสิงหาคม

 2561 เวลา 16.30 น. และขอเชิญคณะกรรมการแปรญัตติประชุมปรึกษาหารือ เพื่อคัดเลือกประธานคณะกรรมการแปรญัตติและเลขานุการคณะกรรมการแปรญัตติ พร้อมทั้งแนวทางการพิจารณาญัตติที่สมาชิกสภาได้ยื่นต่อคณะกรรมการแปรญัตติฯด้วย ในวันพฤหัสบดี ที่ 9 เดือนสิงหาคม พ.ศ.2561 เวลา 13.00 น.

นายทองหล่อ อุทธิสินธิ์

ประธานสภาชั่วคราว – ด้วยวันนี้สมาชิกสภาองค์การบริหารส่วนตำบลโป่งนก มาประชุมเกินกึ่งหนึ่งถือว่าครบองค์ประชุม ผมจึงขอนัดวันประชุมสภาองค์การบริหารส่วนตำบลโป่งนก สมัยสามัญ ที่ 3 ครั้งที่ 2 ประจำปี 2561 ในวันพุธ ที่ 22 เดือนสิงหาคม พ.ศ.2561 เวลา 10.00 น. เพื่อพิจารณาร่างข้อบัญญัติงบประมาณรายจ่ายประจำปี พ.ศ.2562 ในวาระที่ 2 และวาระที่ 3

ที่ประชุม - รับทราบ

**ระเบียบวาระที่ 4 เรื่อง อื่นๆ**

นายทองหล่อ อุทธิสินธิ์

ประธานสภาชั่วคราว - สำหรับระเบียบวาระเรื่องอื่น ๆ มีสมาชิกสภาท่านใดจะนำเสนอในที่ประชุมสภา ขอเชิญนำเสนอได้

ที่ประชุม - ไม่มี

นายทองหล่อ อุทธิสินธิ์

ประธานสภาชั่วคราว – หากไม่มีสมาชิกสภาท่านใดประสงค์ที่จะเสนอหรือสอบถาม ผมขอเลิกการประชุมสภาองค์การบริหารส่วนตำบลโป่งนก สมัยสามัญ ที่ 3 ครั้งที่ 1 ประจำปี 2561 และขอขอบคุณทุกท่านที่สละเวลามาร่วมประชุมในวันนี้

เลิกประชุม เวลา 16.11 น.

 ว่าที่ร้อยตรี ผู้บันทึกรายงานการประชุม

 ( โฆสิต ตั้งตรงไพโรจน์ )

 เลขานุการสภาองค์การบริหารส่วนตำบลโป่งนก

 (ลงชื่อ) สมเกียรติ อาสาสู้ กรรมการตรวจรายงานการประชุม

 ( นายสมเกียรติ อาสาสู้ )

 สมาชิก อบต. หมู่ที่ 4

 (ลงชื่อ) ประยุทธ์ อุชี กรรมการตรวจรายงานการประชุม

 ( นายประยุทธ์ อุชี )

 สมาชิก อบต. หมู่ที่ 6

 (ลงชื่อ) สวี สูงขุนทด กรรมการตรวจรายงานการประชุม

 ( นายสวี สูงขุนทด )

 สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 1 ประจำปี 2561 มีเนื้อหาครบถ้วน ถูกต้องทุกประการ

 (ลงชื่อ) ทองหล่อ อุทธิสินธิ์ ผู้รับรองรายงานการประชุม

 ( นายทองหล่อ อุทธิสินธิ์ )

 ปฎิบัติหน้าที่แทนประธานสภาฯ

บันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 2 ประจำปี 2561

วันที่ 22 สิงหาคม 2561

ณ ห้องประชุมที่ทำการองค์การบริหารส่วนตำบลโป่งนก

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสำลี เศรษฐาวงษ์ | รองประธานสภาฯ | สำลี เศรษฐาวงษ์ |  |
| 2 | นางจงจิต อุดมชัย | สมาชิกสภา หมู่ที่ 1 | จงจิต อุดมชัย |  |
| 3 | นายอ๋อย พบโชค | สมาชิกสภา หมู่ที่ 2 | อ๋อย พบโชค |  |
| 4 | นายแฉล้ม เย็นจันทึก | สมาชิกสภา หมู่ที่ 2 | แฉล้ม เย็นจันทึก |  |
| 5 | นายธนัตถ์ ภิรมย์ภักดี | สมาชิกสภา หมู่ที่ 3 |  |  ขาด |
| 6 | นายประยวน วงปัญญา | สมาชิกสภา หมู่ที่ 3 | ประยวน วงปัญญา |  |
| 7 | นายสมเกียรติ อาสาสู้ | สมาชิกสภา หมู่ที่ 4 | สมเกียรติ อาสาสู้ |  |
| 8 | นางสาวนภาภรณ์ แสงชนะ | สมาชิกสภา หมู่ที่ 4 | นภาภรณ์ แสงชนะ |   |
| 9 | นายบุดดี โพธิ์จันทร์ | สมาชิกสภา หมู่ที่ 5 | บุดดี โพธิ์จันทร์ |  |
| 10 | นายสัญญา บัวสอน | สมาชิกสภา หมู่ที่ 5 | สัญญา บัวสอน |  |
| 11 | นายยรรยง แจ้งไพร | สมาชิกสภา หมู่ที่ 6 | ยรรยง แจ้งไพร |  |
| 12 | นายประยุทธ์ อุชี | สมาชิกสภา หมู่ที่ 6 | ประยุทธ์ อุชี |  |
| 13 | นายอนงค์ ราชเจริญ | สมาชิกสภา หมุ่ที่ 7 | อนงค์ ราชเจริญ |  |
| 14 | นายทองหล่อ อุทธิสินธิ์ | สมาชิกสภา หมู่ที่ 8 | ทองหล่อ อุทธิสินธิ์ |  |
| 15 | นางสุภิญญา พงษ์บุบผา | สมาชิกสภา หมู่ที่ 8 | สุภิญญา พงษ์บุบผา |  |
| 16 | นายศักดา ไชยตะลุน | สมาชิกสภา หมู่ที่ 9 |  |  ลา |
| 17 | นายสวี สูงขุนทด | สมาชิกสภา หมู่ที่ 9 | นายสวี สูงขุนทด |  |
| 18 | นางสมพร สาจันทร์ | สมาชิกสภา หมู่ที่ 10 | สมพร สาจันทร์ |  |
| 19 | นางสีเขียว เดียนกระโทก | สมาชิกสภา หมู่ที่ 10 |  | ลา  |
| 20 | นายสอิ้ง อ่อนศรี | สมาชิกสภา หมู่ที่ 11 | สอิ้ง อ่อนศรี |   |
| 21 | นายหล่อ ปิ่นนาค | สมาชิกสภา หมู่ที่ 11 | หล่อ ปิ่นนาค |  |
| 22 | นายทองสุข แหล่แก่น | สมาชิกสภา หมู่ที่ 12 | ทองสุข แหล่แก่น |  |
| 23 | นายวิลัย มะไลไธสง | สมาชิกสภา หมู่ที่ 13 | วิลัย มะไลไธสง |  |
| 24 | นางสำราญ ผุยดี | สมาชิกสภา หมู่ที่ 13 |  | ลา |
| 25 | นายสุพัฒน์ ทองอันชา | สมาชิกสภา หมู่ที่ 14 | สุพัฒน์ ทองอันชา |  |
| 26 | นายอนุศร บรรดาศักดิ์ | สมาชิกสภา หมู่ที่ 14 | อนุศร บรรดาศักดิ์ |  |
| 27 | นายอภิชัย คะเซ็นแก้ว | ประธานสภาฯ | อภิชัย คะเซ็นแก้ว |  |
| 28 | นางคำมี คึขุนทด | สมาชิกสภา หมู่ที่ 15 | คำมี คึขุนทด |  |
| 29 | ว่าที่ร้อยตรีโฆสิต ตั้งตรงไพโรจน์ | เลขานุการสภาฯ | โฆสิต ตั้งตรงไพโรจน์ |  |

ผู้มาประชุม

ผู้มาประชุม

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายดำรงค์ จงคล้ายกลาง | รองนายก | ดำรงค์ จงคล้ายกลาง |  |

จำนวนผู้ที่มาประชุม 25 คน

จำนวนผู้ที่ไม่มาประชุม 4 คน

จำนวนผู้เข้าร่วมประชุม 1 คน

เริ่มประชุม เวลา 10.00 น.

เมื่อถึงเวลาประชุมเลขานุการสภาฯ เชิญสมาชิกสภาเข้าห้องประชุม เพื่อตรวจสอบจำนวนผู้เข้าร่วมประชุม และเชิญประธานสภาดำเนินการประชุมสภาองค์การบริหารส่วนตำบลโป่งนก สมัยสามัญ ที่ 3 ครั้งที่ 2 ประจำปี 2561

ระเบียบวาระที่ 1 เรื่อง ประธานแจ้งให้ที่ประชุมทราบ

นายอภิชัย คะเซ็นแก้ว

ประธานสภา - กล่าวเปิดประชุมสภาสมัยสามัญ ที่ 3 ครั้งที่ 2 ประจำปี 2561

ว่าที่ร้อยตรี โฆสิต ตั้งตรงไพโรจน์

เลขานุการสภา - โรงเรียนโป่งนกประชาสามัคคี ขอเชิญคณะผู้บริหาร ประธานสภาฯ และสมาชิกสภาทุกท่าน ร่วม พิธีเปิดโครงการตำบลโป่งนกสอนลูก สอนหลานเรียนรู้ วิถีชีวิตตามแนวปรัชญาเศรษฐกิจพอเพียง วันที่ 23 สิงหาคม 2561 เวลา 08.00 น. ขอเชิญทุกท่านเข้าร่วมกิจกรรมโดยพร้อมเพรียงกัน

 - โรงเรียนบ้านศิลาทอง ขอเชิญคณะผู้บริหาร ประธานสภาฯ และสมาชิกสภาร่วมกิจกรรมและเป็น เกียรติในพิธีเปิดโครงการแข่งขันกีฬา กีฑานักเรียนตำบลโป่งนก ประจำปี 2561 ในวันที่ 30 สิงหาคม 2561 เวลา 09.00 น.

ที่ประชุม - รับทราบ

นายอนงค์ ราชเจริญ

สมาชิกสภา หมู่ที่ 7 - ขอเชิญคณะผู้บริหาร ประธานสภาฯ และสมาชิกสภาฯทุกท่าน ร่วมต้อนรับท่านผู้ว่าราชการ

 จังหวัดชัยภูมิ และร่วมเป็นเกียรติในพิธีเปิดโครงการหมู่บ้านท่องเที่ยว วันที่ 28 สิงหาคม 2561

 เวลา 08.30 น. ณ ศาลากลางบ้านไทรงาม

ที่ประชุม - รับทราบ

นายสำลี เศรษฐาวงษ์

รองประธาน - ตามที่กระผมได้เข้าประชุมร่วมกับอำเภอเทพสถิตและหน่วยอื่นอีกหลายหน่วยงาน เมื่อวันที่ 8 สิงหาคม 2561 ที่ผ่านมา เกี่ยวกับโครงการพัฒนาหมู่บ้านท่องเที่ยว ซึ่งตำบลโป่งนกได้รับคัดเลือกให้ เป็นหมู่บ้านท่องเที่ยว 2 หมู่บ้าน คือ บ้านไทรงาม หมู่ที่ 7 และ บ้านซับมงคล หมู่ที่ 8 นั้น และได้รับ การจัดสรรงบประมาณกว่าสองล้านบาท เพื่อใช้ในการพัฒนาชุมชนในด้านต่างๆ อาทิ สาธารณูปโภค ภูมิทัศน์ และด้านการส่งเสริมอาชีพ ต่อไปตำบลโป่งนกก็จะมีแหล่งท่องเที่ยวเพิ่มขึ้น ประชาชน สามารถมีรายได้จากนักท่องเที่ยวอีกด้วย

นายดำรงค์ จงคล้ายกลาง

รองนายก กล่าวขอบคุณประธานสภา และสมาชิกสภาองค์การบริหารส่วนตำบลโป่งนก ที่เข้าร่วมกิจกรรม เนื่องในวันเฉลิมพระชนมพรรษาสมเด็จพระนางเจ้าสิริกิตพระบรมราชินีนาถ ในรัชกาลที่ 9

 ณ หอประชุมอำเภอเทพสถิต

ระเบียบวาระที่ 2 เรื่อง รับรองรายงานการประชุมครั้งที่ผ่านมา

นายอภิชัย คะเซ็นแก้ว

ประธานสภา - ตามที่เจ้าหน้าที่สภาองค์การบริหารส่วนตำบลโป่งนก ได้จัดส่งสำเนาบันทึกรายงานการประชุมสภา

 สมัยสามัญ ที่ 3 ครั้งที่ 1 ประจำปี 2561 เมื่อวันที่ 8 สิงหาคม 2561 ซึ่งคณะกรรมการตรวจรายงาน การประชุมพิจารณาตรวจเรียบร้อยแล้ว และได้ส่งให้กับสมาชิกสภาได้ตรวจดูถ้อยคำและความถูก

 ต้องล่วงหน้าแล้ว ขอให้ทุกท่านได้อ่านทบทวนอีกครั้ง หากมีข้อสงสัยหรือต้องการแก้ไขเพิ่มเติม ให้ยก มือสอบถามได้

ที่ประชุม - ไม่มี

นายอภิชัย คะเซ็นแก้ว

ประธานสภา หากไม่มีสมาชิกสภา ท่านใดต้องการที่จะแก้ไขเพิ่มเติม กระผมขอให้ทุกท่านได้พิจารณา รับรอง บันทึกรายงานการประชุมสภาสมัยสามัญ ที่ 3 ครั้งที่ 1 ประจำปี 2561 เมื่อวันที่ 8 สิงหาคม 2561

มติที่ประชุม - มีมติเอกฉันท์รับรองบันทึกรายงานการประชุมสภา สมัยสามัญ ที่ 3 ครั้งที่ 1 ประจำปี 2561 เมื่อวันที่ 8 สิงหาคม 2561

ระเบียบวาระที่ 3 เรื่อง เพื่อพิจารณา

 3.1 การพิจารณาร่างข้อบัญญัติงบประมาณรายจ่าย ประจำปีงบประมาณ พ.ศ.2562 วาระที่ 2

 ขั้นแปรญัตติ

นายอภิชัย คะเซ็นแก้ว

ประธานสภา - สืบเนื่องจากการประชุมสภา สมัยสามัญ ที่ 3 ครั้งที่ 1 ประจำปี 2561 เมื่อวันที่ 8 สิงหาคม 2561

 ที่ผ่านมา ที่ประชุมมีมติคัดเลือกคณะกรรมการแปรญัตติร่างงบประมาณรายจ่าย ประจำปี

 พ.ศ.2562 จำนวน 5 ท่าน ดังนี้

 1.นายอ๋อย พบโชค สมาชิกสภา หมู่ที่ 2

 2.นายสมเกียรติ อาสาสู้ สมาชิกสภา หมู่ที่ 4

 3.นายบุดดี โพธิ์จันทร์ สมาชิกสภา หมู่ที่ 5

 4.นายอนงค์ ราชเจริญ สมาชิกสภา หมู่ที่ 7

 5.นายสุพัฒน์ ทองอันชา สมาชิกสภา หมู่ที่ 14

 ตามมติที่ประชุมได้กำหนดให้สมาชิกสภาที่มีความประสงค์ จะยื่นญัตติเพื่อแปรญัตติร่างงบประมาณ รายจ่าย ประจำปี พ.ศ. 2562 ได้ที่คณะกรรมการแปรญัตติ ตั้งแต่วันที่ 9 สิงหาคม 2561 ถึง 17 สิงหาคม 2561 เมื่อวันที่ 20 สิงหาคม 2561 คณะกรรมการแปรญัตติได้ประชุมคณะกรรมการแปร ญัตติฯ เพื่อพิจารณาร่างข้อบัญญัติงบประมาณรายจ่าย ประจำปี พ.ศ.2562 นั้น แต่เนื่องจากไม่มี สมาชิก สภาท่านใดยื่นญัตติ เพื่อขอแปรญัตติร่างข้อบัญญัติงบประมาณรายจ่าย ประจำปี

 พ.ศ.2562 คณะกรรมการแปรญัตติ ได้พิจารณาร่วมกันแล้วจึงมีมติไม่มีการแก้ไข หรือเปลี่ยนแปลง ร่างข้อบัญญัติงบประมาณรายจ่าย ประจำปี พ.ศ.2562 แต่อย่างใด รายละเอียดตามบันทึกรายงาน การประชุมคณะกรรมการแปรญัตติร่างงบประมาณรายจ่าย ประจำปี 2562 ที่ส่งให้ทุกท่านไปแล้ว นั้น เพื่อให้เป็นไปตามระเบียบข้อบังคับการปชุมสภาท้องถิ่น กระผมจะขอให้ที่ประชุมได้พิจารณาใน การลงมติเห็นชอบไม่มีการแก้ไข หรือเปลี่ยนแปลงร่างข้อบัญญัติงบประมาณรายจ่าย ประจำปี พ.ศ.2562 และให้คงตามร่างเดิมตามที่คณะกรรมการแปรญัตติ ได้เสนอต่อที่ประชุมขอมติครับ

มติที่ประชุม - มีมติเอกฉันท์เห็นชอบให้ไม่มีการแก้ไข หรือเปลี่ยนแปลงร่างข้อบัญญัติงบประมาณรายจ่าย ประจำปี พ.ศ.2562 และให้คงตามร่างเดิม

นายอภิชัย คะเซ็นแก้ว

ประธานสภา - เมื่อที่ประชุมได้พิจารณาเห็นชอบในวาระที่ 2 แล้ว ลำดับต่อไปเป็นวาระที่ 3 ขั้นลงมติวาระแห่งการ รับร่าง ข้อบัญญัติงบประมาณรายจ่าย ประจำปี พ.ศ.2562 ซึ่งเป็นวาระที่สำคัญ สมาชิกสภาทุก ท่านจะต้องพิจารณาให้อย่างถี่ถ้วนที่สุด ดังนั้นกระผมจึงขอเลื่อนการพิจารณา เพื่อลงมติวาระที่ 3 วาระแห่งการรับร่างงบประมาณรายจ่ายประจำปี พ.ศ.2562 เป็นวันพรุ่งนี้ คือวันที่ 23 สิงหาคม 2562 ให้ สมาชิกสภาทุกท่านได้กลับไปอ่านทบทวนร่างข้อบัญญัติงบประมาณรายจ่าย ประจำปี

 พ.ศ.2562 ให้ครบทุกแผนงานอีกครั้ง ดังนั้นในวันพรุ่งนี้หลังจากเข้าร่วมกิจกรรมในพิธีเปิดโครงการ ตำบลโป่งนกสอนลูก สอนหลานเรียนรู้ วิถีชีวิตตามแนวปรัชญาเศรษฐกิจพอเพียง ณ โรงเรียนโป่งนก ประชาสามัคคี เสร็จเรียบร้อยแล้ว ขอเชิญทุกท่านเข้าประชุม เพื่อพิจารณาลงมติร่างข้อบัญญัติ งบประมาณรายจ่ายประจำปี พ.ศ.2562 โดยพร้อมเพรียงกัน เวลา 10.00 น. ณ ห้องประชุม สภาองค์การบริหารส่วนตำบลโป่งนกแห่งนี้ มีท่านใดจะสอบถามหรือไม่

ที่ประชุม - ไม่มี

ระเบียบวาระที่ 4 เรื่อง อื่นๆ

 - ไม่มี

เลิกประชุม เวลา 15.25 น.

 ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

 ( โฆสิต ตั้งตรงไพโรจน์ )

 เลขานุการสภาองค์การบริหารส่วนตำบลโป่งนก

 (ลงชื่อ) สำลี เศรษฐาวงษ์ กรรมการตรวจรายงานการประชุม

 ( นายสำลี เศรษฐาวงษ์ )

 สมาชิก อบต. หมู่ที่ 1

 (ลงชื่อ) สมเกียรติ อาสาสู้ กรรมการตรวจรายงานการประชุม

 ( นายสมเกียรติ อาสาสู้ )

 สมาชิก อบต. หมู่ที่ 4

 (ลงชื่อ) ประยุทธ์ อุชี กรรมการตรวจรายงานการประชุม

 ( นายประยุทธ์ อุชี )

 สมาชิก อบต. หมู่ที่ 6

 (ลงชื่อ) ทองหล่อ อุทธิสินธิ์ กรรมการตรวจรายงานการประชุม

 ( นายทองหล่อ อุทธิสินธิ์ )

 สมาชิก อบต. หมู่ที่ 8

 (ลงชื่อ) สวี สูงขุนทด กรรมการตรวจรายงานการประชุม

 ( นายสวี สูงขุนทด )

 สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 2 ประจำปี 2561 มีเนื้อหาครบถ้วน ถูกต้องทุกประการ

 (ลงชื่อ) อภิชัย คะเซ็นแก้ว ผู้รับรองรายงานการประชุม

 ( นายอภิชัย คะเซ็นแก้ว )

 ประธานสภาองค์การบริหารส่วนตำบลโป่งนก

บันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 3 ประจำปี 2561

วันที่ 23 สิงหาคม 2561

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสำลี เศรษฐาวงษ์ | รองประธานสภาฯ | สำลี เศรษฐาวงษ์ |  |
| 2 | นางจงจิต อุดมชัย | สมาชิกสภา หมู่ที่ 1 | จงจิต อุดมชัย |  |
| 3 | นายอ๋อย พบโชค | สมาชิกสภา หมู่ที่ 2 | อ๋อย พบโชค |  |
| 4 | นายแฉล้ม เย็นจันทึก | สมาชิกสภา หมู่ที่ 2 | แฉล้ม เย็นจันทึก |  |
| 5 | นายธนัตถ์ ภิรมย์ภักดี | สมาชิกสภา หมู่ที่ 3 | ธนัตถ์ ภิรมย์ภักดี |  |
| 6 | นายประยวน วงปัญญา | สมาชิกสภา หมู่ที่ 3 | ประยวน วงปัญญา |  |
| 7 | นายสมเกียรติ อาสาสู้ | สมาชิกสภา หมู่ที่ 4 | สมเกียรติ อาสาสู้ |  |
| 8 | นางสาวนภาภรณ์ แสงชนะ | สมาชิกสภา หมู่ที่ 4 | นภาภรณ์ แสงชนะ |  |
| 9 | นายบุดดี โพธิ์จันทร์ | สมาชิกสภา หมู่ที่ 5 | บุดดี โพธิ์จันทร์ |  |
| 10 | นายสัญญา บัวสอน | สมาชิกสภา หมู่ที่ 5 | สัญญา บัวสอน |  |
| 11 | นายยรรยง แจ้งไพร | สมาชิกสภา หมู่ที่ 6 | ยรรยง แจ้งไพร |  |
| 12 | นายประยุทธ์ อุชี | สมาชิกสภา หมู่ที่ 6 | ประยุทธ์ อุชี |  |
| 13 | นายอนงค์ ราชเจริญ | สมาชิกสภา หมุ่ที่ 7 | อนงค์ ราชเจริญ |  |
| 14 | นายทองหล่อ อุทธิสินธิ์ | สมาชิกสภา หมู่ที่ 8 | ทองหล่อ อุทธิสินธิ์ |  |
| 15 | นางสุภิญญา พงษ์บุบผา | สมาชิกสภา หมู่ที่ 8 | สุภิญญา พงษ์บุบผา |  |
| 16 | นายศักดา ไชยตะลุน | สมาชิกสภา หมู่ที่ 9 | ศักดา ไชยตะลุน |  |
| 17 | นายสวี สูงขุนทด | สมาชิกสภา หมู่ที่ 9 | นายสวี สูงขุนทด |  |
| 18 | นางสมพร สาจันทร์ | สมาชิกสภา หมู่ที่ 10 | สมพร สาจันทร์ |  |
| 19 | นางสีเขียว เดียนกระโทก | สมาชิกสภา หมู่ที่ 10 | สีเขียว เดียนกระโทก |   |
| 20 | นายสอิ้ง อ่อนศรี | สมาชิกสภา หมู่ที่ 11 | สอิ้ง อ่อนศรี |   |
| 21 | นายหล่อ ปิ่นนาค | สมาชิกสภา หมู่ที่ 11 | หล่อ ปิ่นนาค |  |
| 22 | นายทองสุข แหล่แก่น | สมาชิกสภา หมู่ที่ 12 | ทองสุข แหล่แก่น |  |
| 23 | นายวิลัย มะไลไธสง | สมาชิกสภา หมู่ที่ 13 | วิลัย มะไลไธสง |  |
| 24 | นางสำราญ ผุยดี | สมาชิกสภา หมู่ที่ 13 | สำราญ ผุยดี |  |
| 25 | นายสุพัฒน์ ทองอันชา | สมาชิกสภา หมู่ที่ 14 | สุพัฒน์ ทองอันชา |  |
| 26 | นายอนุศร บรรดาศักดิ์ | สมาชิกสภา หมู่ที่ 14 | อนุศร บรรดาศักดิ์ |  |
| 27 | นายอภิชัย คะเซ็นแก้ว | ประธานสภาฯ | อภิชัย คะเซ็นแก้ว |  |
| 28 | นางคำมี คึขุนทด | สมาชิกสภา หมู่ที่ 15 | คำมี คึขุนทด |  |
| 29 | ว่าที่ร้อยตรีโฆสิต ตั้งตรงไพโรจน์ | เลขานุการสภาฯ | โฆสิต ตั้งตรงไพโรจน์ |  |

ณ ห้องประชุมที่ทำการองค์การบริหารส่วนตำบลโป่งนก

ผู้มาประชุม

ผู้เข้าร่วมประชุม

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายดำรงค์ จงคล้ายกลาง | รองนายก | ดำรงค์ จงคล้ายกลาง |  |

จำนวนผู้ที่มาประชุม 29 คน

จำนวนผู้ที่ไม่มาประชุม - คน

จำนวนผู้เข้าร่วมประชุม 1 คน

เริ่มประชุม เวลา 10.30 น.

เมื่อถึงเวลาประชุมเลขานุการสภาฯ เชิญสมาชิกสภาเข้าห้องประชุม เพื่อตรวจสอบจำนวนผู้เข้าร่วมประชุม และเชิญประธานสภาดำเนินการประชุมสภา ต่อไป

ระเบียบวาระที่ 1 เรื่อง ประธานแจ้งให้ที่ประชุมทราบ

นายอภิชัย คะเซ็นแก้ว

ประธานสภา - กล่าวเปิดการประชุมสภาสมัยสามัญ ที่ 3 ครั้ง 3 ประจำปี 2561

นายดำรงค์ จงคล้ายกลาง

รองนายก - กล่าวขอบคุณประธานสภา และสมาชิกสภาทุกท่าน ที่สละเวลาเข้าร่วมพิธีเปิดโครงการตำบลโป่ง นกสอนลูก สอนหลานเรียนรู้ วิถีชีวิตตามแนวปรัชญาเศรษฐกิจพอเพียง ณ โรงเรียนโป่งนกประชา สามัคคี เมื่อเช้าที่ผ่านมาและช่วงบ่ายโรงเรียนโป่งนกประชาสามัคคี ก็มีกิจกรรมการแข่งขันกีฬาฟุต ซอลกระชับมิตรระหว่างคณะกรรมการสถานศึกษา คณะครู ท่านผู้อำนวยการโรงเรียนโป่งนกประชา สามัคคี ได้เรียนเชิญสมาชิกสภาทุกท่านเข้าร่วมกิจกรรมด้วยหากประชุมเสร็จสิ้นแล้ว

ที่ประชุม - รับทราบ

นายดำรงค์ จงคล้ายกลาง

รองนายก - งานสวัสดิการชุมชน จะดำเนินการจัดกิจกรรมโครงการสานสัมพันธ์ครอบครัวอบอุ่น โดยจะนำ กลุ่มเป้าหมายที่ได้รับการคัดเลือกไปทัศนศึกษาตามสถานที่ต่างๆ กลุ่มเป้าหมายนั้นจะเป็นความครัว แหว่งกลาง หมายถึงครอบครัวที่อาจจะขาดบิดา มารดา หรือบิดา มารดาไปทำงานต่างจังหวัด ไม่มี โอกาสได้อยู่กันอย่างพร้อมหน้า โดยกลุ่มเป้าหมายนั้นกองสวัสดิการจะให้สมาชิกสภาเป็นผู้คัดเลือก มา หมู่บ้านละ 2 ครอบครัว ให้ส่งรายชื่อด่วนที่สุด เพื่อจะได้สรุปและนำเสนอท่านนายกต่อไป

นายอนงค์ ราชเจริญ

สมาชิกสภา หมู่ที่ 7 - ในการนำกลุ่มเป้าหมายเพื่อไปทัศนศึกษาและสร้างความอบอุ่นให้กับเด็กและคนในครอบครัวนั้น ผู้เข้าร่วมต้องมีค่าใช้จ่ายหรือไม่

นายดำรงค์ จงคล้ายกลาง

รองนายก - ผู้ที่เข้าร่วมโครงการจะไม่มีค่าใช้จ่ายใดๆ ทั้งสิ้น

นายทองหล่อ อุทธิสินธิ์

สมาชิกสภา หมู่ที่ 8 - ในการคัดเลือกกลุ่มเป้าหมายที่จะเข้าร่วมโครงการสานสัมพันธ์ครอบครัวอบอุ่นนั้น กระผมขอให้ สมาชิกสภาทุกท่าน พิจารณาถึงความเหมาะสมของแต่ละครอบครัว และให้ถามถึงความต้องการว่า ครอบนั้น มีความต้องการที่จะเข้าร่วมโครงการหรือไม่ บางครอบครัวอาจจะมีคุณสมบัติตรงตาม วัตถุประสงค์ของโครงการ แต่ไม่มีความพร้อมในการเดินทาง ฉะนั้นจึงอยากให้สมาชิกสภาได้ถามถึง ความพร้อมของแต่ละครอบครัวด้วย

ที่ประชุม - รับทราบ

ระเบียบวาระที่ 2 เรื่อง รับรองรายงานการประชุมครั้งที่ผ่านมา

นายอภิชัย คะเซ็นแก้ว

ประธานสภา - ในระเบียบวาระที่ 2 เรื่องการรับรองบันทึกรายงานการประชุมครั้งที่ผ่าน เมื่อวันที่ 22 สิงหาคม 2561 รายละเอียดบันทึกการประชุมตามที่ได้ส่งให้สมาชิกสภาทุกท่านแล้วนั้น ท่านใดมีข้อสงสัย หรือ ต้องการจะแก้ไข ถ้อยคำเพิ่มเติมหรือไม่

ที่ประชุม - ไม่มี

นายอภิชัย คะเซ็นแก้ว

ประธานสภา - หากไม่มีท่านใดต้องการที่จะแก้ไขเพิ่มเติมกระผมขอมติรับรองบันทึกรายงานการประชุมสภาสมัย สามัญ ที่ 3 ครั้งที่ 2 เมื่อวันที่ 22 สิงหาคม 2561

มติที่ประชุม - มีมติเป็นเอกฉันท์รับรองบันทึกรายงานการประชุมสภา สมัยสามัญ ที่ 3 ครั้งที่ 2 ประจำปี 2561 เมื่อวันที่ 22 สิงหาคม 2561

ระเบียบวาระที่ 3 เรื่อง เพื่อพิจารณา

 3.1 พิจารณารับร่างข้อบัญญัติงบประมาณรายจ่าย ประจำปี พ.ศ.2562

 วาระที่ 3 ขั้นลงมติ

นายอภิชัย คะเซ็นแก้ว

ประธานสภา - ตามที่กระผมได้เรียกประชุมสมาชิกสภาองค์การบริหารส่วนตำบลโป่งนก สมัยสามัญ ที่ 3 ประจำปี 2561 สาระสำคัญ ซึ่งในวันที่ 8 สิงหาคม 2561 เป็นการประชุมสภาสมัยสามัญ ที่ 3 ครั้งที่ 1 เพื่อ พิจารณารับหลักการแห่งร่างข้อบัญญัติงบประมาณรายจ่าย ประจำปี พ.ศ. 2562 และได้มีการ คัดเลือกคณะกรรมการแปรญัตติร่างข้อบัญญัติงบประมาณรายจ่าย ประจำปี พ.ศ.2562 การประชุม ในวันดังกล่าวที่ประชุมมีมติเอกฉันท์ในการรับหลักการ

 ในการประชุมในวันที่ 22 สิงหาคม 2561 คณะกรรมการแปรญัตติฯ ได้ชี้แจงและเสนอมติ ต่อที่ประชุมสภา ซึ่งคณะกรรมการแปรญัตติได้พิจารณาร่างข้อบัญญัติงบประมาณรายจ่าย ประจำปี พ.ศ.2562 ร่วมกันมติให้คงไว้ตามร่างเดิม ซึ่งที่ประชุมสภาองค์การบริหารส่วนตำบลโป่งนก ก็มีมติ เห็นชอบตามที่คณะกรรมการแปรญัตติได้เสนอต่อสภาองค์การบริหารส่วนตำบลโป่งนก ก่อนที่จะลง มติเพื่อรับร่างข้อบัญญัติงบประมาณรายจ่าย ประจำปี พ.ศ.2562 นั้น มีสมาชิกสภาท่านใด ต้องการที่จะสอบถาม หรืออภิปรายหรือไม่

ที่ประชุม - ไม่มี

นายอภิชัย คะเซ็นแก้ว

ประธานสภา - ขอมติที่ประชุม เวลา 12.17 น.

มติที่ประชุม - มีมติเอกฉันท์เห็นชอบให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ. 2562

 โดยเสนอให้นายอำเภอลงนามอนุมัติต่อไป

ระเบียบวาระที่ 4 เรื่อง อื่นๆ

นายอภิชัย คะเซ็นแก้ว

ประธานสภา - วาระอื่นๆ นี้ มีสมาชิกสภาท่านใดจะสอบถามหรือไม่

นายอ๋อย พบโชค

สมาชิกสภา หมู่ที่ 2 - สอบถามโครงการตามข้อบัญญัติงบประมาณรายจ่าย ประจำปี พ.ศ.2561 การจัดซื้อโต๊ะเมลามีน และเครื่องเสียงเคลื่อนที่ ทำได้เสนอขอไปนั้น หมู่ที่ 2 ได้เพียงโต๊ะเมลามีนซึ่งยังได้ไม่ครบ และเครื่อง เสียงเคลื่อนที่ยังไม่ได้ ขอให้คณะผู้บริหารเร่งรัดจัดซื้อด้วย

นายสำลี เศรษฐาวงษ์

รองประธานสภา - ตามที่กระผมได้เสนอโครงการเพื่อจ่ายขาดเงินสะสม ประจำปี พ.ศ.2561 โครงการก่อสร้างท่อ ระบาย ซอย 2 หมู่ที่ 1 เป็นโครงการเร่งด่วนนั้น เนื่องจากปัจจุบันชาวบ้านและผู้สัญญจรในซอย ดังกล่าวได้รับผลกระทบจากน้ำท่วมขัง ขอให้คณะผู้บริหารเร่งรัดดำเนินก่อสร้างท่อระบายน้ำและ การแก้ไขปัญหาให้แก่ชาวบ้านด้วย

นายบุดดี โพธิ์จันทร์

สมาชิกสภา หมู่ที่ 5 - ตามที่กระผมได้เสนอโครงการเพื่อจ่ายขาดเงินสะสม ประจำปี พ.ศ.2561 โครงการก่อสร้างหอถัง สูงระบบประปา คุ้มบ้านสามหลัง ซึ่งได้เจาะบ่อบาดาลไว้แล้วนั้น ปัจจุบันชาวบ้านเดือดร้อนอย่างหนัก เนื่องจากชาวบ้านต้องสูบน้ำคลองขึ้นมาใช้ โดยไม่มีระบบการกรองให้น้ำใสและสะอาด ทำให้ชาวบ้าน เดือดร้อนมาก ขอให้คณะผู้บริหารเร่งรัดดำเนินโครงการดังกล่าวด้วย

นายทองหล่อ อุทธิสินธิ์

สมาชิกสภา หมู่ที่ 8 - ตามที่กระผมได้อภิปรายในที่ประชุมเกี่ยวกับการปรับปรุงห้องประชุมสภาบ่อยครั้งนั้น และที่ประชุม สภาองค์การบริหารส่วนตำบลโป่งนก ก็ได้อนุมัติงบประมาณตามข้อบัญญัติงบประมาณรายจ่าย ประจำปี พ.ศ.2561 เพื่อใช้ในการปรับปรุงห้องประชุมสภา ในปีงบประมาณ พ.ศ.2561 เหลือเวลา เพียงแค่อีกสสองเดือนก็จะหมดปีงบประมาณ แต่ก็ยังไม่การดำเนินการใดๆ ดูจากสภาพห้องประชุม สภาขณะนี้เพดานก็เริ่มชำรุด พร้อมทั้งอุปกรณ์ เครื่องเสียง และไมค์โครโฟนก็ไม่มี กระผมขอให้คณะ ผู้บริหารได้เร่งดำเนินการก่อนสิ้นปีงบประมาณ พ.ศ.2561 นี้ด้วย

นายดำรงค์ จงคล้ายกลาง

รองนายก - ตามที่สมาชิกสภาทั้งสามหมู่บ้านได้เร่งรัด เพื่อให้ดำเนินการก่อสร้างโครงการต่างๆ นั้น กระผมจะ นำเรื่อง เพื่อเสนอไปยังท่านนายกให้เร่งดำเนินการโดยเร่งด่วนที่สุด

นายอภิชัย คะเซ็นแก้ว

ประธานสภา - กล่าวขอบคุณคณะผู้บริหาร สมาชิกสภาองค์การบริหารส่วนตำบลโป่งนก

ปิดประชุม เวลา 14.45 น.

 ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

 ( โฆสิต ตั้งตรงไพโรจน์ )

 เลขานุการสภาองค์การบริหารส่วนตำบลโป่งนก

 (ลงชื่อ) สำลี เศรษฐาวงษ์ กรรมการตรวจรายงานการประชุม

 ( นายสำลี เศรษฐาวงษ์ )

 สมาชิก อบต. หมู่ที่ 1

 (ลงชื่อ) สมเกียรติ อาสาสู้ กรรมการตรวจรายงานการประชุม

 ( นายสมเกียรติ อาสาสู้ )

 สมาชิก อบต. หมู่ที่ 4

 (ลงชื่อ) ประยุทธ์ อุชี กรรมการตรวจรายงานการประชุม

 ( นายประยุทธ์ อุชี )

 สมาชิก อบต. หมู่ที่ 6

 (ลงชื่อ) ทองหล่อ อุทธิสินธิ์ กรรมการตรวจรายงานการประชุม

 ( นายทองหล่อ อุทธิสินธิ์ )

 สมาชิก อบต. หมู่ที่ 8

 (ลงชื่อ) สวี สูงขุนทด กรรมการตรวจรายงานการประชุม

 ( นายสวี สูงขุนทด )

 สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 3 ครั้งที่ 2 ประจำปี 2561 มีเนื้อหาครบถ้วน ถูกต้องทุกประการ

 (ลงชื่อ) อภิชัย คะเซ็นแก้ว ผู้รับรองรายงานการประชุม

 ( นายอภิชัย คะเซ็นแก้ว )

 ประธานสภาองค์การบริหารส่วนตำบลโป่งนก